Bħala parti mill-Viżjoni tal-Fondazzjoni V18, dalgħodu xxandar għall-ewwel darba fuq TVAM, produzzjoni televiżiva li toħroġ fid-deher il-ġmiel tal-Belt Kapitali ta’ pajjiżna, Valletta. Il-filmat ta’ madwar żewġ minuti jirrakkonta b’mod ħaj u espressiv l-attiva li tkun għaddejja ta’ kuljum fil-Belt kapitali tagħna minn għajnejn anzjan u t-tifel ta’ ibnu. Fih tingħata stampa sabiħa ta’ kemm hi unika l-Belt Valletta u l-karattersitiċi ta’ dak kollu li joħroġ mis-sabiħ tal-kultura. Naraw fih vjaġġ tal-anzjan, in-nannu li jieħu dawra lin-neputi tiegħu mal-Belt fejn it-tifel jara u jisma’ dak kollu li kien hemm għaddej… il-kulur, l-ilwien u l-karattersitiċi sbieħ tal-Belt valletta. Dak kollu li ra u sema’ it-tifel li kiber u sar mużicisti interpretah fi stil kompletament differenti ta’ ħsejjes tal-innu Malti ta’ pajjiżna.